b'\n_START_ARTICLE_\nKylon\n_START_PARAGRAPH_\nKylon (gr. \xce\x9a\xcf\x8d\xce\xbb\xcf\x89\xce\xbd) var en politiker som var aktiv i det antikke Hellas. Kylon tilh\xc3\xb8rte h\xc3\xb8yadelen og vant i sin ungdom en seier under de olympiske leker. Omkring 630 f.Kr. ledet Kylon sammen med sine tilhengere et kuppfors\xc3\xb8k. De ble st\xc3\xb8ttet av Kylons svigerfar, tyrannen Theagenes fra Megara. De okkuperte Akropolis, men ble tvunget etter en beleiring \xc3\xa5 gi opp. Kylon selv lyktes \xc3\xa5 r\xc3\xb8mme, men hans tilhengere m\xc3\xa5tte kapitulere. De ble lovet \xc3\xa5 beholde sine liv, men l\xc3\xb8ftet ble brutt og oppr\xc3\xb8rerne ble drept._NEWLINE_I april 2016 ble to massegraver, med ca. 80 kropper, noen av disse i lenker, funnet i Athen. Dette funnet har blitt satt i sammenheng med Kylons oppr\xc3\xb8r.'